Document ID: 31997D0152

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1997 όσον αφορά τα στοιχεία τα οποία πρέπει να περιληφθούν στο μηχανογραφημένο δελτίο των παρτίδων ζώων ή ζωικών προϊόντων των προερχομένων από τρίτες χώρες τα οποία απετέλεσαν αντικείμενο επαναποστολής (Κείμενο που παρουσιάζει ενδιαφέρον για τον ΕΟΧ) (97/152/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 92/438/ΕΟΚ του Συμβουλίου, της 13ης Ιουλίου 1992, όσον αφορά τη μηχανογράφηση των κτηνιατρικών διαδικασιών εισαγωγής (σχέδιο Shift), με το οποίο τροποποιούνται οι οδηγίες 90/675/ΕΟΚ, 91/496/ΕΟΚ και 91/628/ΕΟΚ και η απόφαση 90/424/ΕΟΚ και καταργείται η απόφαση 88/192/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,
Εκτιμώντας:
ότι είναι σκόπιμο να διασφαλισθεί η θέση σε εφαρμογή ενός συστήματος πληροφόρησης, σε περίπτωση επαναποστολής μιας παρτίδας από τον επίσημο κτηνίατρο ενός παραμεθορίου σταθμού ελέγχου 7
ότι κάθε ενδιαφερόμενη αρχή πρέπει να έχει το δικαίωμα να συμβουλεύεται επιλεκτικά ένα μηχανογραφημένο δελτίο σχετικό με τις μερίδες ζώων ή προϊόντων τα οποία απετέλεσαν αντικείμενο επαναποστολής 7
ότι είναι σκόπιμο να καθοριστούν τα στοιχεία τα οποία πρέπει να περιλαμβάνονται σε αυτό το μηχανογραφημένο δελτίο, έτσι ώστε να είναι δυνατή η αναγνώριση των παρτίδων που επανεστάλησαν και οι λόγοι της επαναποστολής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα στοιχεία τα οποία πρέπει να περιλαμβάνονται στο μηχανογραφημένο δελτίο των παρτίδων ζώων ή ζωικών προϊόντων των προερχομένων από τρίτες χώρες, τα οποία αποτέλεσαν αντικείμενο επαναποστολής, καθορίζονται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Φεβρουαρίου 1997.

Labels: 12
3
17
6